З  А П  И  С  Н  И  К

Од дваесет и  деветата редовна седница на Советот на општина Чешиново-Облешево, одржана на ден 13.11.2023 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев, Сане Стојанов и  Анита Колева
Записникот го води Драгица Горгиевска – Раководител на Одделение за  правни, општи работи и јавни дејности

	Се стави на разгледување Записникот од дваесет и осмата редовна седница.
	Без дискусија од присутни 8 членови на Советот во просторијата за време на гласањето Едногласно се усвои Записникот од дваесет и осмата редовна седница.
	
	За дваесет и деветата редовна седница Претседателот го предложи следниот:


Дневен ред,
1.Предлог - Програма за јавно осветлување на општина Чешиново-Облешево за 2024 година
	2.Предлог - Програма за активности на општина Чешиново-Облешево во областа на културни и спортски манифестации за 2024 година
	3.Предлог - Програма за поставување на урбана опрема на територија на општина Чешиново-Облешево за 2024 година
	4.Предлог - Програма за поставување на времени објекти на подрачјето на општина Чешиново-Облешево за 2024 година
	5.Предлог - Програма за уредување на градежно земјиште на подрачјето на општина Чешиново-Облешево за 2024 година
	6.Предлог - Програма за  изградба, реконструкција и одржување на локалните патишта и улици на територија на општина Чешиново-Облешево за 2024 година
	7.Предлог - Програма за јавни работи на територија на општина Чешиново-Облешево за 2024 година
	8.Предлог - Програма за работа во областа на располагање со градежно земјиште во сопственост на Република Северна македонија на подрачјето на општина Чешиново-Облешево за 2024 година
	9. Предлог – Програма за поттикнување и унапредување на еднаквите можности на мажите и жените на територија на општина Чешиново-Облешево за  за 2024 година
	10.Предлог – Програма за одржување на јавната чистота на подрачјето на Општина Чешиново-Облешево за 2024 година
	11.Предлог – Програма за  подршка и унапредување на основното и предучилишното  образование и воспитание во Општина Чешиново-Облешево
за 2024 година	
12.Предлог – Програма за контрола на популацијата на бездомни кучиња на територијата  на Општина Чешиново-Облешево за 2024 година
	13.Предлог-Програма за спроведување на општи мерки за заштита на населението од заразни болести во 2024 година
	14.Предлог - План за заштита и спасување од природни непогоди и други несреќи
	15.Процена на загрозеност од природни непогоди и други несреќи
	16.Предлози, прашања и барања
             Дополнување на Дневниот ред:
	-Драгица Горгиевска
	Во меѓувреме добивме позитивно Мислење и на Програмата за социјална заштита за 2024 година од Министерството за труд и социјална политика и предлог е истата да се разгледа како дополнување на Дневниот ред.

	Од присутни 8 членови на Советот во просторијата за време на гласањето Едногласно беше усвоен Дневниот ред со дополнувањeтo.

	Точката Програма за остварување на социјална заштита во општина Чешиново-Облешево за 2024 година ќе се разгледа како Точка 16.
	Точка 16 преминува во Точка 17.


1 Точка (Предлог - Програма за јавно осветлување на општина Чешиново-Облешево за 2024 година)

-Орце Митров
Во Теранци веќе подолго време не е решен проблемот со уличното осветлување. Ќе мора Градоначалникот да се договори со ЕВН да го дадат клучот од трафостаницата за побрзо да се решаваат проблемите. Вака се чека со денови за да дојдат тие а проблемот е само во осигурачот.
-Славе Донев
И кај мене во Спанчево, не знам веќе на кого да пријавам. Колку пати кажав, одговорот е дека тие се од новите што ги има заменето Телеком.
-Сане Стојанов
Го гледам расходниот дел од Програмата колку пари се одлеваат на сметка на Телеком и не ми е јасно што активност има Телеком што им се плаќаат толку многу средства а ние немаме некој бенефит од тоа. Ако не ја вршат услугата нека се раскине Договорот или таму каде што има дефект треба да реагираат на време.
Една мала сугестија која и претходно ја имам кажувано. Да се реагира има сијалични места кои рано се вклучуваат а касно се гасат. Сето тоа е трошок на општината.
Исто, во текот на денот има повеќе пати прекин на електричната енергија.
-Драгица Горгиевска
Не сум многу запознаена околу Договорот со Телеком, но знам дека овие месечни рати што ги плаќаме се всушност рати за опремата која ја имаат заменето. Друго знам од она што се збореше дека тие имаат некој Програм и имаа увид доколку некоја сијалица е прегорена во рок од 24 часа треба да ја сменат.
Околу прекините на електрична енергија има најави дека во текот на денот ќе има прекини, но не е објаснето поради што.

Се премина на гласање.
Со 11 гласа За се донесе Програмата за јавно осветлување на општина Чешиново-Облешево за 2024 година.





2 Точка (Предлог - Програма за активности на општина Чешиново-Облешево во областа на културни и спортски манифестации за 2024 година)

-Славе Донев
Мислам дека малку средства се предвидени за водици.

-Орце Митров
Од општината се дава само крпа и икона. Претходно се даваше поголема награда – телевизор но имаше помалку места на кои се фрлаше крстот. Сега се 6 места и затоа е така. Црквата треба да има предвидено награди.
-Сане Стојанов
Илинденски Спортски Игри, не сум протов што се зголемени средствата за награди, но да се изнајде начин да се мотивираат луѓше да земат учество на натпреварот. Се оде на тоа да се земат играчи од друго место. Целта на овој турнир не беше тоа, беше меѓусебен натпревар помеѓу села. Иронија е победник да биде Пантелеј а во селото нема млади, нема жители. Пак ќе повторам не сум против што е зголемен фондот на маградите. Околу Водици, нека има централно место и тие средства нека бидат насочени за таму. Ова централно место нека ротира секоја година. Не се малку средства ако се земе предвид дека после тоа се оде по куќите и се собираат пари. Треба и црквата да даде. Треба да се водиме од духовното а не од материјалното.
Она што сакам да го предложам како дополнување на Програмата, кај римско IV да се додаде реден број 14 со назив Атлетска трка за св. Трифун во с.Кучичино со вредност од 20.000,00 денари. Како објаснување да стои дека средствата ќе бидат наменети за награди за децата, за по еден сендвич, сокче и слично. Да се анимираат децата да учествуват на оваа трка преку училиштата. И рутата на трчање ќе ја зголемиме до Бурилчево. 
Главна награда за лотаријата не е телевизор. Ние имаме и култиватор и машина за миење на садови.
Информативно се кажаа и средствата по години кои ги собрал Организациониот одбор за прослава на празникот.
Се трудиме организацијата да биде на најголемо можно нивио за добробит на општината
Наградата телевизор да остане, а да се додаде за атлетска трка. Февруари е мртов период кога нема многу настани и да му дадеме поголема афирмација на овој настан.

Се премина на гласање.
Со 11 гласа ЗА се донесе Програма за активности на општина Чешиново-Облешево во областа на културни и спортски манифестации за 2024 година со дополнувањето предложено од Сане Стојанов да се предвидат 20.000,00 денари за атлетска трка за св.Трифун во с.Кучичино.


3 Точка (Предлог - Програма за поставување на урбана опрема на територија на општина Чешиново-Облешево за 2024 година)

-Орце Митров
Во Чешиново на тротоарите покрај патот клупите се извадени. Има реакции од граѓаните.
-Саше Донев
Извадени се од страна на ЈПКД „Облешево“. Се чистеше цел потег можеби затоа се извадени.

Се премина на гласање. Со 11 гласа ЗА се донесе Програмата за поставување на урбана опрема на територија на општина Чешиново-Облешево за 2024 година.


4 Точка (Предлог - Програма за поставување на времени објекти на подрачјето на општина Чешиново-Облешево за 2024 година)

-Орце Митров
Во врска со овие монтажно-демонтажни објекти доколку некои не се користат да се отстранат. На пример тие кај градинката. Со години воопшто не се користат.

Се премина на гласање.
Со 11 гласа ЗА се донесе Програмата за поставување на времени објекти на подрачјето на општина Чешиново-Облешево за 2024 година,


5 Точка (Предлог - Програма за уредување на градежно земјиште на подрачјето на општина Чешиново-Облешево за 2024 година)

-Сане Стојанов
Римско IV финансии 20.000.000,00 приходи и 20.000.000,00 расходи.
-Драгица Горгиевска
При изготување на Предлог Програмата а врз база на техничката документација со која располагаме се испостави дека оваа Програма има поголема финансиска конструкција отколку самиот основен Буџет. Основниот Буџет ни е 22.866.652,00 денари, а доколку направеме збир на ова што го содржи Програмата финансиската вредност е поголема од 70.000.000,00 денари. Тогаш каде се сите други работи кои треба да ги содржи Буџетот? Затоа се стави оваа вредност.
-Санер Стојанов
Во расходниот дел никаде не е спомената Пречистителната станица во Кучичино.
Реден број VI висина на надоместок на локации во сопственост на граѓани 3 зона нека биде нула денари за да се стимулираат граѓаните.
-Драгица Горгиевска
Контрадикторни сте во изјавите. Ова се изворни приходи на општината и доколку бидат нула денари од што ќе се финансира фунционирањето на општината.
-Сане Стојанов
Не сум контрадикторен, ако се изгради некоја фирма ќе се вработат некои луѓе тука од општината. Ќе плаќа фирмарина. Руинирате објекти да се издадат без пари. Ќе плаќа ѓубрарина. Од што се фианнсира општината?
-Драгица Горгиевска
Општината се финансира од сопствени извори на приходи-даноци, надоместоци и такци, од дотации од државата – по основ на приход од ДДВ кој по формула се префрла на сметки на општините.
-Саше Донев
Нека се стави Уредување на речни корита. За Злетовска река, по течението кај Уларци ќе се излее.
-Драгица Горгиевска
Надлежноста не е Наша. Ние сме надлежни само за тек на река доколку поминува низ населено место.

-Саше Донев
Нека влезе во Програмата па ние да бараме да се исчистат.
-Орце Митров
Нека влезе во Програмата.

Се премина на гласање. Програмата за уредување на градежно земјиште на подрачјето на општина Чешиново-Облешево за 2024 година со дополнувањето од Саше Донев со 11 гласа ЗА се донесе.


	6 Точка (Предлог - Програма за  изградба, реконструкција и одржување на локалните патишта и улици на територија на општина Чешиново-Облешево за 2024 година)

	-Драгица Горгиевска
	Годишна Програма. Од приходниот дел извесни се само околу 1.800.000,00 денари кои ги добиваме од ЈПДП по основ на број на регистрирани возила. Другите средства ќе аплицирамев ќе бараме. За секоја апликација Советот на општината ќе донесе Одлука за приоритет.

Без дискусија со 11 гласа ЗА се донесе Програмата за изградба, реконструкција и одржување на локалните патишта и улици на територија на општина Чешиново-Облешево за 2024 година.


7 Точка (Предлог - Програма за јавни работи на територија на општина Чешиново-Облешево за 2024 година)

-Драгица Горгиевска
Како што напомена Градоначалникот на претходната седница ќе го намалиме бројот на извршители, но ќе им се зголеми надоместокот. Буџетот останува ист како лани.
-Сане Стојанов
 Точка 2 од Програмата. Дали оној што ја изготвил Предлог Програмата знае колку има зеленило во општината?
-Драгица Горгиевска
Јас го изготвив Предлогот во недостаток на седница на Комисија бидејки од таму треба да произлезат сите предлози и не не знам колку има зеленило во општината.
-Сане Стојанов
Точно е тоа, Комисиите не работат. Советот е овде во корист на граѓаните и ние треба да се раководиме од тоа. Кога Претседателот на некоја Комисија ќе виде дека ќе се разгледува таа точка на дневен ред треба да ја повика Комисијата.
Инаку да дополнам тоа што го прашав. И во Кучичино има зеленило, зимзелени дрвца кои треба да се окастрат.
Програмата во хартиеа форма е во ред, но во реалност колку таа се остварува воопшто не сум задоволен.
Буќески дол поправање на ограда. Нели ја затвараме депонијата?
-Драгица Горгиевска
Не знам за почеток како ќе функционира носењето на сметот во Кочани во недостаток на возило. Не е на одмет што стои. Ако не треба, таа активност нема да се реалзира.

-Сане Стојанов
Во хартиена форма се е во ред, но во реалност не сум задоволен.
-Франческо Наков
И Јас воопшто не сум задоволен од услугата на Јавното Претпријатие.

Се премина на гласање.
Со 9 гласа ЗА и 2 гласа Воздржани се донесе Програмата за јавни работи на територија на општина Чешиново-Облешево за 2024 година.


8 Точка (Предлог - Програма за работа во областа на располагање со градежно земјиште во сопственост на Република Северна македонија на подрачјето на општина Чешиново-Облешево за 2024 година)

-Драгица Горгиевска
Програмата останува иста како и во 2023 година. Истата не се реализира од причини што сеуште се чека мислење од Управата за културно наследство после кое Мислење Владата треба да донесе Одлука за давање на согласност за оттуѓување. Доколку во меѓувреме по Урбанистички план се јават и други парцели за продажба во текот на годината ќе предложиме измена и дополнување на Програмата.

Без дискусија со 11 гласа ЗА се донесе Програмата за работа во областа на располагање со градежно земјиште во сопственост на Република Северна македонија на подрачјето на општина Чешиново-Облешево за 2024 година.


9 Точка (Предлог – Програма за поттикнување и унапредување на еднаквите можности на мажите и жените на територија на општина Чешиново-Облешево за  за 2024 година)

-Драгица Горгиевска
Едно мало објаснување за Програмата за да не дојде до забуна. Програмата е еднакви можности помеѓу мажите и жените а се однесува на тоа пред Законот да уживаат исти права. Не станува забор за еднаквост на половите.
-Сане Стојанов
Овде стои дека ќе се формира Комисија?
-Слаџана Ангелова
Комисијата е формирана.

Се премина на гласање.
Со 10 гласа ЗА и 1 глас Воздржан се донесе Програмата за поттикнување и унапредување на еднаквите можности на мажите и жените на територија на општина Чешиново-Облешево за  за 2024 година.


10 Точка (Предлог – Програма за одржување на јавната чистота на подрачјето на Општина Чешиново-Облешево за 2024 година)

-Сане Стојанов
Оваа Програма е чиста утопија. Воопшто нема примена.

-Драгица Горгиевска
Согласно Закон имаме обврска да ја донесеме.

Се премина на гласање.
Со 10 гласа ЗА и 1 глас Воздржан се донесе Програмата за одржување на јавната чистота на подрачјето на Општина Чешиново-Облешево за 2024 година.


11 Точка (Предлог – Програма за  подршка и унапредување на основното и предучилишното  образование и воспитание во Општина Чешиново-Облешево за 2024 година)

-Сане Стојанов
Буџетскиот дел кај наградите за ученик на генерацијата од 12.000,00 денари е зголемен на 24.000,00 денари.
-Орце Митров
За да не се доведеме во ситуација како оваа година. Училиштата имаа право да прогласуваат до 3 ученика на генерација, ако децата ги исполнуваат критериумите.
-Сане Стојанов
Ќе гласам воздржан. Зборуваме за унапредување на образованието, а всушност го уназадуваме истото. Даваме согласност за формирање на паралелки, а после тоа директорот сам формира без согласност на Советот. Таблицата множење не ја знаат децата ако не се мобилните телефони за да пресметаат.
-Стојан Ангелев
Не множење, собирање не ја знаат.
-Слаџана Ангелова
Во Кирил и Методиј се забранети мобилните телефони за време на наставата.
-Сане Стојанов
Нека донесе на Совет да видиме согласност од МОН на кој начин се формирани тие паралелки.
Во врска со телефоните кажав дека треба да се забранат за време на наставата.
-Иван Андонов
На порталот Комарец прочитав изјава на директорот на „Климент Охридски“ училиштето дека ќе побара Советот да донесе Одлука секој ден во училиштето да се интонира химната и да се крева на јарбол државното знаме.
Сметам дека на тој начин само ќе се малтретираат децата по студ да стојат надвор. Постојат и други начини да се почитуваат државните симболи.
-Орце Митров
Точно, и јас се согласувам. Да биде барем еднаш во месецот. На овие температури децата не треба да стојат надвор. Нека се пушта преку разглас.
-Стојан Ангелов
Да не се малтретират децата. Постојат други начини за почитување на државните симболи.

Се премина на гласање.
Со 11 гласа ЗА се донесе Програмата за  подршка и унапредување на основното и предучилишното  образование и воспитание во Општина Чешиново-Облешево за 2024 година.


12 Точка (Предлог – Програма за контрола на популацијата на бездомни кучиња на територијата  на Општина Чешиново-Облешево за 2024 година)

Без дискусија со 11 гласа ЗА Едногласно се донесе Програмата за контрола на популација на бездомни кучиња на територија на општина Чешиново-Облешево за 2024 година.

13 Точка (Предлог-Програма за спроведување на општи мерки за заштита на населението од заразни болести во 2024 година)

Без дискусија со 11 гласа ЗА Едногласно се донесе Програмата за спроведување на општи мерки за заштита на населението од заразни болести во 2024 година.


14 Точка (Предлог - План за заштита и спасување од природни непогоди и други несреќи)

-Драгица Горгиевска
Оваа и наредната Точка насоките за изготвување се дадени од Центар за управување со кризи. Законска обврска е донесувањето на Планот и Процената на загрозеност.

Без дискусија со 11 гласа ЗА се усвои Планот за заштита и спасување од природни непогоди и други несреќи.


15 Точка (Процена на загрозеност од природни непогоди и други несреќи)

Без дискусија со 11 гласа ЗА се усвои Процената на загрозеност од природни непогоди и други несреќи.


16 Точка (Програма за остварување на  социјална заштита во општина Чешиново-Облешево за 2024 година)

Без дискусија со 11 гласа ЗА Едногласно се донесе Програмата за остварување на  социјална заштита во општина Чешиново-Облешево за 2024 година.


17 Точка ( Предлози, прашања и барања)

	-Сане Стојанов
	Бидејки полека навлеговме во третата година од нашиот мандат направив една статистика како пресек за двегодишниот мандат ноември 2021 – ноември 2023 година.
	Околу она кој колклу има дискутирано на сеница на Совет:
	Од градинката 70 пати се јавиле за збор.
	Од ЈПКД „Облешево“ 250.
	Од Финансии Милена Параклиев и Ивана Минова Богданова – збирно 115.
	Од ООУ „Климент Охридски“ Облешево 35.
	Од ООУ „Страшо Пинџур“ Соколарци 31.
	Од Центар за развој на Источен плански регион 12.
	Од ЦУК 8.
	Вкупно Љијанка Андонова, Ива Стафанова и Весна Горева Малинова 6.
	2 дискусии од Урбанизам.
	15 дискусии од Фудбалската Академија.
	Вкупно 263 дискусии Драгица и Градоначалникот.
	И од членовите на Совет без име и презиме поединечно 49, 369, 65, 22, 65, 39, 51, 7, 4, 25 и 3 или вкупно 699.
	Вкупно дискусии 1526.

	Со исцрпување на Дневниот ред заврши дваесет и деветата редовна седница.
	Седницата заврши во 10.30 часот.

